שמעון מזוז

שמעון מזוז (נולד בשנת 1955 בתוניסיה) הוא איש ציבור, כלכלן ישראלי, מכהן כראש המועצה המקומית מיתר.

ביוגרפיה
מזוז נולד בספקס שבתוניסיה להוריו עמוס וטיטה. את השכלתו היסודית קנה בבית הספר אליאנס בעירו. עלה ארצה בשנת 1969 לשכונה ד' בבאר שבע. למד בתיכון מקיף ג' בעיר. 

בוגר תואר ראשון בכלכלה ומנהל עסקים מאוניברסיטת בן-גוריון בנגב. בעבר ניהל מפעל בטון גדול בבאר שבע. בעל רישיון תעופה ומשמש כטייס חובב.

בשנת 1991 עבר להתגורר במיתר. בשנת 2008 נבחר לחבר המועצה המקומית, עד לשנת 2013. 

במשך כ-18 שנה שימש כגזבר עיריית דימונה, ועד שנת 2017 שימש גם כמנכ"ל החברה הכלכלית בעיר. 

בבחירות המוניציפליות בשנת 2009 התמודד על ראשות המועצה המקומית והפסיד לאבנר בן-גרא, אך המשיך לכהן כחבר מועצה. בבחירות בשנת 2018 התמודד מול בן-גרא וחברי המועצה חדוה שקד ושמעון פרץ, זכה במקום השני ועלה לסיבוב השני, בו גבר על פרץ ברוב של 51.73 אחוזים, ונבחר לראשות המועצה.

בשנת 2020 פרסם פרץ, המשמש כיו"ר האופוזיציה במועצה, פרסומים בעמוד הפייסבוק שלו, מהם משתמע כי מזוז נהג בשחיתות בפרויקט של היזם יגאל דמרי, במכרז להחלפת פנסי רחוב במועצה ועוד. מזוז הגיש תביעת לשון-הרע כנגד פרץ. 

בשנת 2021 הצטרף למפלגת "תקווה חדשה".

חיים אישיים
נשוי לרחל, מורה, ואב לארבעה ילדים. בנו הוא עורך הדין אדיר מזוז, הידוע בתחום לשון הרע  ובן-דודו הוא ניצב פרץ עמר, מפקד מחוז תל אביב במשטרת ישראל.

הערות שוליים

ראשי מועצת מיתר
ישראלים ילידי תוניסיה
עולים בשנות ה-1960
פעילי מפלגת תקווה חדשה
בוגרי תיכון מקיף ג' (באר שבע)
בוגרי אוניברסיטת בן-גוריון בנגב
ישראלים שנולדו ב-1955